Osnove ekologije – pojmovnik


UVOD

160-161	
Ekologija – znanost o odnosima organizama s njihovim staništem (misli se i na živi i na neživi dio staništa)
Organizam – živa jedinka bilo koje biološke vrste

[bookmark: _GoBack](Jedinka = jedan organizam)

162-163
Populacija – zajednica svih jedinki iste vrste koje (istovremeno) žive u određenom području (ili prostoru)
Biocenoza ili Životna zajednica – svi živi organizmi (svih različitih vrsta životinja, biljaka, gljiva, mikroorganizama) koji zajednički žive u određenom području (prostoru)
Ekološki sustav ili Ekosustav – svi živi organizmi koji zajednički žive u nekom prostoru (tj. biocenoza) zajedno s neživom prirodom u kojoj žive (odnosno koja ih okružuje)
Biosfera – svi živi organizmi na Zemlji zajedno s neživom prirodom u kojoj žive

(Mikroorganizam – organizam mikroskopske veličine, nevidljiv golim okom)
(Fenotip – sve karakteristike organizma koje su pod utjecajem genetskog nasljednog materijala)
(Genotip – karakteristike genetskog nasljednog materijala nekog organizma (jedinke))
(Biološka disciplina – znanstveno područje unutar biologije, npr – zoologija – znanost o životinjama, botanika – znanost o biljkama, ekologija – znanost o odnosima organizama i staništa (okoliša) u kojem žive, genetika – o nasljednom materijalu, evolucija – o nasljednim promjenama organizama (koje su posljedica kontinuiranog prilagođavanja organizama ekološkim čimbenicima (uvjetima) u staništu u kojem žive)
(Biologija – znanost o životu)
(Interdisciplinarna znanost – znanost čije se područje interesa preklapa s područjima interesa dviju ili više temeljnih znanstvenih disciplina, npr. biofizika istražuje fizikalne zakonitosti unutar bioloških sustava (živih organizama); biokemija proučava kemijske reakcije u živim organizmima)



ŽIVOTNI UVJETI

164-165	
Ekološki čimbenici – uvjeti okoliša kojima živi organizmi moraju biti prilagođeni da bi mogli preživjeti
Abiotički ekološki čimbenici – ekološki čimbenici koji su pod utjecajem nežive prirode (npr. temperatura, vlaga, pritisak – atmosferski ili pritisak stupca vode)
Biotički ekološki čimbenici – ekološki čimbenici koji su pod utjecajem živih organizama (drugih pripadnika biocenoze) (npr. dostupnost hrane, prisustvo parazita ili uzročnika bolesti i sl.)

Biotop = Stanište = životni prostor u kojem živi određeni organizam ili populacija (obuhvaća i živu i neživu prirodu)

Primarno periodički ekološki čimbenici – ekološki čimbenici koji se ciklički ponavljaju u pravilnim vremenskim periodima a izravno su ovisni o kretanju Zemlje oko svoje osi i oko sunca (odnosno o njenom položaju u odnosu na Sunce). Primarno periodički ekološki čimbenici su temperatura i svjetlost.
Sekundarno periodički ekološki čimbenici – ekološki čimbenici koji se ciklički ponavljaju u pravilnim vremenskim periodima a ovisni su o primarno periodičkim ekološkim čimbenicima (npr. topivost plinova u vodi ovisi o temperaturi vode)
Aperiodički ekološki čimbenici – ekološki čimbenici koji ne pokazuju nikakvu pravinost u pojavljivanju i variranju (npr. vulkanske erupcije, poplave, požari ali i utjecaji čovjeka npr. krčenje šuma ili neke vrste zagađenja; organizmi im uglavnom nisu prilagođeni)

166-167
Ekološka valencija – raspon između najmanjeg i najvećeg intenziteta nekog ekološkog čimbenika na koji je određeni organizam (ili populacija ili biocenoza) prilagođen
Ekološki optimum – najpovoljniji intenzitet ekoloških čimbenika (jednog ili više) za život određene vrste (a može se odnositi i na jedinku, populaciju, biocenozu kao predmet interesa)
Eurivalentne vrste – biološke vrste koje imaju široku ekološku valenciju (odnosno vrste koje su prilagođene širokom rasponu kolebanja ekoloških čimbenika)
Stenovalentne vrste – biološke vrste koje imaju usku ekološku valenciju (odnosno vrste koje su prilagođene uskom rasponu kolebanja ekoloških čimbenika)

IR zrake – infra crvene zrake (od engl. Infra Red), predstavljaju dio elektromagnetskog spektra koji graniči s vidljivim spektrom i to sa strane većih valnih duljina (nekim organizmima IR zrake spadaju u vidljivi dio spektra)
Vidljive zrake – okom vidljivi dio elektromagnetskog spektra. Ljudsko oko vidi raspon od ljubičaste (od oko 390nm) do crvene (do oko 750nm)
UV zrake – ultra ljubičaste zrake (od engl. Ultra Violet), predstavljaju dio elektromagnetskog spektra koji graniči s vidljivim spektrom i to sa strane manjih valnih duljina (nekim organizmima UV zrake spadaju u vidljivi dio spektra, npr. većini kukaca) 
(Homoiotermni organizmi ili homeotermni ili endotermni tj. tzv.) Toplokrvni organizmi - organizmi s precizno reguliranom (stalnom) tjelesnom temperaturom. U ovu skupinu spadaju ptice i sisavci.
(Poikilotermni organizmi ili ektotermni ili tzv.) Hladnokrvni organizmi – organizmi čija je tjelesna temperatura promjenjiva u ovisnosti o temperaturi okoliša

(Kolebanje – (u smislu kolebanja ekoloških čimbenika) mijenjanje vrijednosti ekoloških čimbenika oko neke prosječne vrijednosti)

168-169
Metabolizam – sve biokemijske reakcije nekog organizma
Bazalni metabolizam – metabolizam organizma u mirovanju (minimalna potrošnja energije organizma potrebna za održavanje života)
Hladnokrvni organizmi - organizmi čija je tjelesna temperatura promjenjiva u ovisnosti o temperaturi okoliša
Toplokrvni organizmi - organizmi s precizno reguliranom (stalnom) tjelesnom temperaturom

(Polarne biljke – biljke koje su prilagođene ekološkim uvjetima koji vladaju u polarnim krajevima)
 (Fermentacija = vrenje; pojam fermentacija uglavnom se koristi za procese dobivanja raznih produkata, uglavnom hrane pomoću mikroorganizama (npr. alkoholno vrenje, mliječno kiselo vrenje, fermentacija listova čaja, duhana, pršuta itd.))
(Specijalizirani fermentni sustavi – na str. 168 udžbenika misli se na posebne prilagodbe metabolizma)
(Fototropizam – zauzimanje određenog položaja prema svjetlosti)
(Fotokineza – neusmjereno kretanje uzrokovano svjetlošću)
(Fototaksija – usmjereno kretanje uzrokovano svjetlošću (pozitivna fototaksija je kretanje usmjereno prema izvoru svjetlosti a negativna fototaksija je usmjereno kretanje u smjeru suprotnom od izvora svjetlosti)
(Aklimacija ili aklimatizacija – proces prilagodbe organizma na promijenjene klimatske uvjete (vidi primjer na str. 169))

170-171
Anabioza – stanje mirovanja, u kojem živi organizam ne pokazuje znakove života

Fotosinteza – biokemijski proces sinteze glukoze (organske tvari) iz ugljičnog dioksida (CO2) i vode (H2O) uz utrošak (odnosno pohranjivanje u kemijskim vezama) energije iz svjetlosti (tj. sunčeve energije)
Stanično disanje – biokemijski proces razgradnje organske tvari (npr. glukoze) na ugljični dioksid (CO2) i vodu (H2O), uz oslobađanje energije pohranjene u kemijskim vezama organske tvari

Evaporacija = isparavanje
Apsolutna vlažnost zraka – količina vodene pare u zraku (najčešće izražena u gramima vode po metru kubičnom zraka, g/m3)
Relativna vlažnost zraka – odnos trenutne i najveće moguće količine vodene pare u zraku (ovisi o apsolutnoj vlažnosti i o temperaturi zraka a izražava se u postotku, %; pri jednakoj apsolutnoj vlažnosti, relativno je vlažniji zrak niže temperature)

(Sukneni moljac – vrsta kukca)
(Viskoznost – otpor tekućine prema promjeni oblika (npr. hladno ulje sporije istječe iz posude nego toplo ulje, ili voda brže istječe nego med; tekućina koja brže mijenja oblik ima manju viskoznost))
(Osmoza – difuzija molekula otapala kroz polupropusnu membranu; osmozu uzrokuje različita koncentracija otopljene tvari u dvjema otopinama koje se nalaze na suprotnim stranama polupropusne membrane pri čemu otapalo kroz membranu prolazi iz otopine manje koncentracije u otopinu veće koncentracije)
(Polupropusna membrana – membrana koja propušta molekule otapala ali ne propušta molekule otopljene tvari (u živom svijetu stanična membrana je polupropusna))
(Osmotski tlak – tlak koji u otopini nastaje kao rezultat osmoze (odnosno prolaska otapala kroz polupropusnu membranu))
(Hipertonična otopina – otopina koja sadrži veću koncentraciju otopljenih čestica (jedne ili više različitih tvari) koje ne mogu prolaziti kroz polupropusnu membranu; drugim riječima, hipertonična je otopina većeg potencijalnog osmotskog tlaka od neke druge otopine s kojom je uspoređujemo)
(Izotonično – otopina koja sadrži jednaku koncentraciju otopljenih čestica (jedne ili više različitih tvari) koje ne mogu prolaziti kroz polupropusnu membranu; drugim riječima, izotonična je otopina jednakog osmotskog tlaka kao i neka druga otopina s kojom je uspoređujemo)
(Hipotonično – otopina koja sadrži manju koncentraciju otopljenih čestica (jedne ili više različitih tvari) koje ne mogu prolaziti kroz polupropusnu membranu; drugim riječima, izotonična je otopina manjeg potencijalnog osmotskog tlaka u odnosu na neku drugu otopinu s kojom je uspoređujemo)

172-173
Estivacija – period mirovanja životinja u cilju izbjegavanja nepovoljnih uvjeta uzrokovanih visokim temperaturama (najtoplijih ljetnih perioda u godini)

(Hitin – organski spoj (polimer šećera glukoze) od kojeg su građeni oklopi rakova, kukaca i stanične stjenke gljiva)
(Ekskrecija – izlučivanje (iz tijela))
(Feces – neprobavljene tvari koje se iz organizma izlučuju kroz analni otvor)
(Osmotski potencijal – svojstvo otopine ovisno o koncentraciji otopljenih tvari. Osmotski potencijal povećava se s povećanjem koncentracije otopljenih tvari. Koristi se kao jednostavniji izraz (kod opisnog uspoređivanja otopina) umjesto izraza hipertonično, izotonično i hipotonično)

174-175
Populacija - zajednica svih jedinki iste vrste koje (istovremeno) žive u određenom području (ili prostoru)
Intraspecijski odnosi – odnosi među jedinkama iste vrste
Interspecijski odnosi – odnosi među jedinkama različitih vrsta
Biotop = Stanište
Eksponencijalan rast populacije – rast populacije karakterističan za život u idealnim uvjetima (brojnost jedinki u populaciji povećava se dinamikom sličnom eksponencijalnoj funkciji)
Logistički rast populacije – rast populacije u realnim uvjetima, ograničen kapacitetom okoliša. (početni rast je gotovo eksponencijalan nakon čega dolazi do usporavanja rasta te do postizanja dinamičke ravnoteže veličine populacije ograničene kapacitetom okoliša
Dinamička ravnoteža veličine populacije – veličina populacije varira oko neke srednje vrijednosti (npr. u ovisnosti o godišnjim dobima, ili sličnim uobičajenim promjenama)
Kapacitet okoliša – veličina populacije (broj jedinki) koju okoliš svojim resursima može podržavati

176-177
Posredno natjecanje – natjecanje koje nije direktno; npr. u slučaju kada više jedinki istovremeno bježi od predatora, one se istovremeno i posredno natječu (predatoru je najlakše uloviti najsporije jedinke), iako im međusobno natjecanje u tom trenutku nije cilj

(Ekstinkcija = istrjebljenje)
(Kompeticija = suparništvo, natjecanje)
(Metamorfoza – (u zoologiji) preobrazba ličinke u odraslu jedinku (npr. gusjenice u leptira))
(Alelopatija – pojava izlučivanja kemijskih tvari od strane nekih biljaka (npr. orah), koje otežavaju ili onemogućuju rast drugih biljaka u blizini)

178-179
Ekološka niša – posebne specijalizacije u načinu života koje organizmima daju određene prednosti pred drugim sličnim organizmima koji žive u istom staništu (primjer prilagodbi 5 različitih vrsta ptica)

(Daphnia longispina – latinski naziv vrste planktonskih račića)
(Daphnia cuculata – latinski naziv vrste planktonskih račića)

180-181
Mutualizam – odnos organizama različitih vrsta u kojem obje vrste imaju koristi
Komenzalizam - odnos organizama različitih vrsta u kojem jedna vrsta ima koristi a druga niti ima koristi niti trpi štetu
Parazitizam - odnos organizama različitih vrsta u kojem parazit ima koristi a domadar trpi štetu
Mikoriza – mutualistički odnos viših biljaka i gljiva (gljive žive na korijenju stabala) u kojem biljka gljivu opskrbljuje hranjivim tvarima a gljiva biljku vodom i mineralima
Epifitske biljke – biljke koje žive na drugim biljkama (odnosno koriste druge biljke kao podlogu na kojoj žive)
Anabioza – stanje potpune metaboličke neaktivnosti organizma (neke vrste životinja mogu preživjeti isušivanje tijela te u takvom neaktivnom stanju preživjeti i nekoliko godina)
Alelopatija - pojava izlučivanja kemijskih tvari od strane nekih biljaka (npr. orah), koje otežavaju ili onemogućuju rast drugih biljaka u blizini

(Sesilni žarnjak – žarnjak (skupina životinja; meduze, vlasulje, moruzgve, hidre, koralji) koji živi prihvaćen na čvrstu podlogu (sesilni))
(Koevolucija – istovremena evolucija (dvaju organizama koji se istovremeno mijenjaju i prilagođavaju jedan drugome, npr. biljke i kukci oprašivači))
(Inhibiran – „sputan“, „zakočen“)

182-183
Predator – grabežljivac; organizam koji lovi i konzumira svoj plijen
Karnivori – mesojedi (u hranidbenom lancu sekundarni potrošači)
Herbivori – biljojedi (u hranidbenom lancu primarni potrošači)
Aposemija – upozoravajuća obojenost (upozoravajuće obojeni organizmi obično su otrovni)
Kriptička obojenost – obojenost slična okolišu
Fitomimeza – oponašanje biljaka ili njihovih dijelova bojom i oblikom tijela
Mimikrija – oponašanje drugih životinja bojom i oblikom tijela

184-185
Domadar – organizam koji u parazitskom odnosu trpi štetu

(Repelenti – tvari koje na organizme djeluju odbijajuće (npr. neugodnog mirisa))
(Tanini ili treslovine – prirodne organske tvari, često gorkog okusa, „stežu“ sluznicu usta, ima ih u mnogim biljkama, u čaju, vinu, šiškama borova…)
(Proglotid – članak, odnosno segment trakavice koji sadrži spolne organe a u zrelom je stanju pun jajašaca)
(Cenurus – razvojni stadij pasje trakavice)
(Metilj – parazitski organizam iz skupine plošnjaka, neke vrste metilja napadaju i čovjeka te žive u crijevima, jetri ili krvnim žilama)
(Sesilni – organizmi koji žive pričvršćeni za podlogu)

186-187
Predatorstvo – odnos organizama različitih vrsta u kojem predator lovi i konzumira plijen
Komenzalizam - odnos organizama različitih vrsta u kojem jedna vrsta ima koristi a druga niti ima koristi niti trpi štetu
Amenzalizam – odnos dvaju organizama različitih vrsta kod kojeg jedan organizam trpi štetu a drugi organizam u tom odnosu niti ima koristi niti štete
Logistički rast - rast populacije u realnim uvjetima, ograničen kapacitetom okoliša. (početni rast je eksponencijalan nakon čega dolazi do usporavanja rasta te do postizanja dinamičke ravnoteže veličine populacije ograničene kapacitetom okoliša
Intraspecijska kompeticija – natjecanje među članovima iste vrste
Biocenoza ili Životna zajednica – svi živi organizmi (svih različitih vrsta životinja, biljaka, gljiva, mikroorganizama) koji zajednički žive u određenom području (prostoru)
Mutualizam - odnos organizama različitih vrsta u kojem obje vrste imaju koristi
Populacija – zajednica svih jedinki iste vrste koje (istovremeno) žive u određenom području (ili prostoru)

188-189
Fitocenoze – životne zajednice biljnih organizama
Zoocenoze – životne zajednice životinjskih organizama
Autotrofni organizmi – organizmi koji iz anorganskih tvari sintetiziraju organsku tvar (zelene biljke i drugi proizvođači; ishodišni organizmi hranjivog lanca)
Heterotrofni organizmi – organizmi koji organsku tvar (hranu) dobivaju iz okoliša (potrošači u hranjivom lancu)
Bioraznolikost – raznolikost živoga svijeta, raznolikost živih organizama (u nekom području ili u nekoj životnoj zajednici)
Struktura biocenoza – sastav organizama u biocenozi

190-191
Biocenoza ili Životna zajednica – svi živi organizmi (svih različitih vrsta životinja, biljaka, gljiva, mikroorganizama) koji zajednički žive u određenom području (prostoru)
Bioraznolikost - raznolikost živoga svijeta, raznolikost živih organizama (u nekom području ili u nekoj životnoj zajednici)

(Fenotipske varijabilnosti – različitosti organizama (obično iste vrste; npr. raznolikost veličine, težine, boje očiju, kose ili bilo kojeg drugog mjerljivog svojstva unutar neke populacije)) 
(Genetičke varijabilnosti – raznolikost genetičkog materijala (obično unutar jedne vrste))

192-193
Sukcesija – slijed promjena u sastavu biocenoze
Primarna sukcesija – slijed promjena u sastavu biocenoze na prethodno beživotnom području (npr. područje prekriveno lavom nakon erupcije vulkana)
Sekundarna sukcesija – slijed promjena u sastavu biocenoze nakon nekog većeg poremećaja (npr. poplava ili požar)
Pionirske vrste – biološke vrste koje prve naseljavaju neko beživotno područje i stvaraju uvjete koji omogućavaju opstanak drugih vrsta

194-195
Sukcesija - slijed promjena u sastavu biocenoze
Sekundarna sukcesija - slijed promjena u sastavu biocenoze nakon nekog većeg poremećaja (npr. poplava ili požar)
Klimaks – završna točka sukcesije; karakterizirana je sastavom biocenoze koji najbolje odgovara (tipičan, najbolje prilagođen) klimi određenog područja
Bicenoza ili Životna zajednica – svi živi organizmi (svih različitih vrsta životinja, biljaka, gljiva, mikroorganizama) koji zajednički žive u određenom području (prostoru)

(Pionirska pješčana zajednica – početna zajednica (sastavljena od pionirskih organizama) karakteristična za pješčano stanište)
(Opnokrilci – skupina kukaca)
(Takson ili taksonomska kategorija – svi organizmi koji dijele neke zajedničke karakteristike (na različitim razinama, npr. kukci, opnokrilci, sisavci, žarnjaci, kralješnjaci itd., slično kao kod klasifikacije pojmova npr. namještaj, stolica, barska stolica, stan, građevina, neboder, kuća))

196-197
Fitofagi – organizmi koji se hrane hranom biljnog podrijetla; (biljojedi tj. herbivori)
Zoofagi – organizmi koji se hrane hranom životinjskog podrijetla; (mesojedi tj. karnivori)
Producenti – proizvođači; organizmi koji iz proizvode organsku tvar
(Degradirane – narušene, oštećene)

198-199
Sediment – talog (tvari koje u vodenim staništima tonu na dno i tvore čvrstu tvar samog dna)
Saprofagi – organizmi koji se hrane mrtvom organskom tvari
Detritofagi – organizmi koji se hrane raspadajućom organskom tvari

(Limitirajući – ograničavajući)
(Saprofitske gljive – gljive koje se razvijaju na mrtvoj organskoj tvari)
(Maločetinaši – skupina kolutićavaca (u koju spada i kišna glista))

200-201
Energetska piramida – shematski prikaz (u obliku piramide) količine energije sadržane na pojedinoj trofičkoj razini nekog hranidbenog lanca, hranidbene mreže ili biocenoze
Biosfera – čitav prostor na zemlji u kojem se odvija život (iznad zemlje, u vodi i u zemlji)

Biogeokemijski ciklusi – kruženja biogenih elemenata u prirodi između žive i nežive prirode
Biogeni elementi – kemijski elementi koji ulaze u sastav živih bića
Makroelementi – biogeni elementi koji čine 95% mase živih organizama (C, H, O, N, P, S)
Mikroelementi – biogeni elementi koji čine 4% mase živih organizama
Elementi u tragovima – biogeni elementi koji čine 1% mase živih organizama

Fotosinteza – proces sinteze organske tvari (šećer glukoza) od anorganskih (CO2 i H2O) uz pomoć energije sunčevog zračenja (svjetlosti)
Primarni proizvođači – organizmi koji od anorganskih tvari sintetiziraju organsku tvar
Fitoplanktonski organizmi – planktonski organizmi biljnog podrijetla (planktonski organizmi su oni koji žive u vodi i pasivno se kreću nošeni morskim strujama) 
Antropogene emisije ugljika – ugljik koji se u atmosferu oslobađa pod utjecajem čovjeka (npr. spaljivanjem fosilnih goriva)

(Organske tvari – sve tvari koje u prirodi mogu biti sintetizirane od strane živih organizama)
(respiracija = disanje)
(Fermentacijski procesi – procesi u kojima se iz organskih tvari oslobađa energija, najčešće bez sudjelovanja kisika (tj. u anaerobnim uvjetima). Većina fermentacijskih procesa vezana je uz mikroorganizme (npr. alkoholno vrenje (vino, pivo), octeno kiselo vrenje (ocat), mliječno kiselo vrenje (jogurt, kiseli kupus) itd.))
(Aminokiseline – osnovne građevne jedinice bjelančevina (proteina))
(Bjelančevine ili proteini – jedne od temeljnih građevnih i funkcionalnih organskih molekula prisutnih u svim živim bićima)

202-203
Oligotrofna jezera – jezera s malom primarnom proizvodnjom organske tvari
Mezotrofna - jezera sa srednjom primarnom proizvodnjom organske tvari
Eutrofna - jezera s velikom primarnom proizvodnjom organske tvari

(Amonifikacija – proces sinteze amonijaka iz organskog dušika (tj. dušika sadržanog u organskoj tvari))
(Nitrifikacija – proces sinteze organskog amonijaka (nitrita i nitrata) iz anorganskog (amonijaka))
(Denitrifikacija – proces oslobađanja molekularnog dušika (N2, 78% volumena zraka kojeg udišemo) iz nitrata (NO3‾, umjetna gnojiva))

204-205
Trofija – intenzitet produkcije organske tvari
Eutrofikacija – 1. prirodni proces starenja jezera (pri čemu jezera postaju sve plića i na kraju nestaju)
		2. pretjerani unos hranjivih soli u ekosustav od strane čovjeka (što za posljedicu ima povećanje primarne proizvodnje u ekosustavu)

(Ekskrecija = izlučivanje)

2. dio
206-207
Biom – jedna ili više velikih geografskih regija sličnih po klimatskim uvjetima koji na njima vladaju i po biocenozama koje ih nastanjuju
Tundra – vrsta bioma (naučiti osnovne karakteristike)
Travnjak - vrsta bioma (naučiti osnovne karakteristike)
Stepa – travnjak umjerenog pojasa u Europi
Prerija – travnjak umjerenog pojasa u Sjevernoj Americi
Pampa – travnjak umjerenog pojasa u Južnoj Americi
Savana – travnjak tropskog pojasa

208-209
Prerija – travnjak umjerenog pojasa u Sjevernoj Americi
Stepa – travnjak umjerenog pojasa u Europi

(Detritivorni termiti – vrsta kukaca (termiti) koja se hrani poluraspadnutom organskom tvari)

210-211
Jednogodišnje zeljaste biljke – biljke kojima životni ciklus traje jednu kalendarsku godinu (nepovoljni dio godine nalazimo ih u obliku sjemenke; jedan od triju najčešćih oblika biljaka koje nalazimo u pustinjama)
Višegodišnje kserofitske biljke – višegodišnje biljke koje naseljavaju vrlo suha podneblja (; jedan od triju najčešćih oblika biljaka koje nalazimo u pustinjama)
Sukulenti – biljke koje u kratkom vremenu mogu apsorbirati veliku količinu vode koju potom čuvaju u svojim mesnatim listovima i/ili stabljikama i ekonomično koriste (jedan od triju najčešćih oblika biljaka koje nalazimo u pustinjama)

(Šume četinjače – šume u kojima dominiraju golosjemenjače (u golosjemenjače spadaju čempresi, borovi i tise))

212-213
Podzol – tlo karakteristično za šume četinjače u umjereno hladnim podnebljima; sastoji se od debelog sloja sporo raspadajućeg lišća (borovih iglica) iznad poluraspadnute organske tvari (humusa)
Monsunska šuma – jedan od dviju osnovnih tipova šuma tropskog pojasa; za razliku od Tropske kišne šume koja je topla i vlažna kroz cijelu godinu, Monsunska šuma ima jedan sušni period u godini

214-215
Endemi – organizmi (biološke vrste) koji su ograničeni na neki (uglavnom relativno mali) geografski prostor (npr. čovječja ribica, velebitska degenija, kockavica…)
Relikti – organizmi (biološke vrste) koji su evolucijski vrlo stari (uglavnom više stotina milijuna godina) i u tom su vremenu vrlo malo ili neznatno promijenjeni; relikti su vrlo često istovremeno i endemi
Gradijent – područje kontinuirane promjene neke karakteristike (npr. temperature vodenog toka s udaljavanjem od izvora)
Površinske kopnene vode – kopnene vode koje nalazimo na površini Zemlje; dijelimo ih na tekućice i stajaćice
Tekućice – površinske kopnene vode koje se usmjereno kreću po površini Zemlje (kontinenata); u tekućice ubrajamo izvore, potoke i rijeke
Stajaćice – površinske kopnene vode koje „stoje“ na nekom mjestu na Zemlji; u stajaćice ubrajamo lokve, bare, jezera i močvare
Izvor – mjesto na kojem podzemna kopnena voda prelazi u površinsku kopnenu vodu
(Ušće – mjesto na kojem se tekućica ulijeva u more)

216-217
Lokve – plitke stajaćice koje često (ili redovito; npr. svako ljeto) presušuju
Bare – relativno plitke stajaćice kod kojih svjetlost prodire do dna (a za razliku od lokvi ne presušuju)
Jezera – duboke stajaćice (kod kojih svjetlost ne prodire do dna) koje su karakterizirane vertikalnom temperaturnom slojevitošću (imaju površinski sloj promjenjive temperature i dubinski sloj konstantne temperature)
Močvare – skup vodenih i vlažnih kopnenih staništa

Salinitet = slanost = količina otopljene soli (u vodi, moru); salinitet mora nije jednak u svim područjima a ovisi o pritocima slatke vode (nadzemnim i podzemnim) i količini padalina (koje ga smanjuju) te o intenzitetu isparavanja (koje ga povećava)

Plima – pojava podizanja razine morske vode pod utjecajem djelovanja gravitacijskih sila Mjeseca i Sunca na Zemlju
Oseka – pojava spuštanja razine morske vode pod utjecajem djelovanja gravitacijskih sila Mjeseca i Sunca na Zemlju

218-219
Plankton – vodeni organizmi (i slatkovodni i morski) koji se ne kreću aktivno već u vodi lebde nošeni morskim strujama
Fitoplankton – planktonski organizmi biljnoga porijekla
Zooplankton – planktonski organizmi životinjskog porijekla

Nekton – vodeni organizmi (i slatkovodni i morski) koji se kroz vodu kreću snagom vlastitih mišića

Litoral – obalni dio mora (područje mora kroz koje sunčeva svjetlost prodire do dna; najdublje do oko 200m)
Infralitoral – obalno područje koje se nalazi ispod razine najniže oseke (stalno je prekriveno vodom)
Mediolitoral – obalno područje koje se nalazi između granica najviše plime i najniže oseke (zona koja je dio vremena prekrivena vodom a dio vremena iznad razine vode)
Supralitoral – obalno područje koje se nalazi iznad granice najviše klime (zona zapljuskivanja valova)

Pelagijal – pučinski dio mora (područje mora kroz koje sunčeva svjetlost ne prodire do dna; najveća dubina na kojoj žive fotosintetski organizmi je oko 200m)

220-221
Tundra – vrsta bioma (naučiti osnovne karakteristike)
Travnjaci – vrsta bioma (naučiti osnovne karakteristike)
Mediteranska vegetacija – vrsta bioma (naučiti osnovne karakteristike)
(Sukcesivne šikare – različiti tipovi šikara koji slijede jedan za drugim (sukcesija je vremenski slijed promjena u sastavu biocenoze))
Klimatogena zajednica – životna zajednica (biocenoza) koja se razvije na nekom području ukoliko to područje dovoljno dugo ostavimo bez utjecaja čovjeka (drugim riječima to je životna zajednica koja je najprilagođenija klimatskim uvjetima koji vladaju na nekom području)

222-223
Tajga – vrsta bioma (naučiti osnovne karakteristike)
Tundra – vrsta bioma (naučiti osnovne karakteristike)
Afrička savana – travnjak tropskog pojasa
Šume umjerenog pojasa – vrsta bioma (naučiti osnovne karakteristike)
Tropske šume = šume tropskog pojasa; dijelimo ih na Tropske kišne šume (naučiti osnovne karakteristike) i Monsunske šume (naučiti osnovne karakteristike)

(Hidroregulacija – reguliranje (obuzdavanje, usmjeravanje) vodenih tokova od strane čovjeka)
(Degradacija – uništavanje, narušavanje kvalitete)
(Egzistencija = postojanje)
(Prirodna zajednica tipična za čiste vode – sastav živih organizama karakterističan za čiste kopnene vode)

224-225
(Dizenterija – crijevna zarazna bolest)
(Fungicidi – tvari (otrovi) koji usmrćuju gljive)
(Herbicidi – tvari (otrovi) koji usmrćuju trave)

226-227
SO2 – sumporni dioksid; jedan od glavnih zagađivala zraka i jedan od glavnih uzročnika kiselih kiša; najveći izvor sumpornog dioksida je spaljivanje fosilnih goriva
Smog – zrak zagađen štetnim plinovima i krutim česticama

(Antropogene promjene sastava zraka – promjene sastava zraka pod utjecajem čovjeka)
(Kadmij – kemijski element iz skupine metala)

228-229
Kisela kiša – tekuća padalina (kiša) čiji je pH manji od 5. Uobičajeni pH kiše je između 5 i 5.6 radi ugljičnog dioksida (CO2) iz zraka koji topljenjem u vodi daje slabu ugljičnu (ili karbonatnu) kiselinu
Fosilna goriva – goriva koja se vade iz zemljine kore; organskog su porijekla

(Atmosferske emisije – ispuštanja u atmosferu)

230-231
Efekt staklenika – pojava zagrijavanja Zemljine atmosfere pod utjecajem tzv. stakleničkih plinova, u prvom redu ugljičnog dioksida i vodene pare
Kisele kiše – tekuće padaline (kiše) čiji je pH manji od 5. Uobičajeni pH kiše je između 5 i 5.6 radi ugljičnog dioksida (CO2) iz zraka koji topljenjem u vodi daje slabu ugljičnu (ili karbonatnu) kiselinu

232-233
Ozon – molekularni kisik čija se molekula sastoji od tri atoma
Ozonski omotač – sloj atmosfere obogaćen ozonom; najgušći je u stratosferi (na oko 20-50 km visine iznad Zemljine površine)
Freoni – kemijski spojevi koji razaraju ozon; po kemijskom sastavu freoni su klor-fluor-ugljikovodici (kratica CFC) a upotrebljavaju se kao rashladna sredstva u sustavima za hlađenje (klimatizacijski sustavi, frižideri) i kao punila za razne dezodoranse i sprejeve

(Zakiseljavanje – snižavanje pH)
(Pufer – otopina koja se opire promjeni pH)

234-235
(Polarni stratosferski oblaci – oblaci koji se nalaze iznad Zemljinih polova u stratosferi (sloj atmosfere između tropopauze (visina oko 10 do 17 km) i stratopauze (visina oko 50 km)))
(Utjecaj hidroregulacije na okoliš – utjecaj reguliranja (obuzdavanja, usmjeravanja) vodenih tokova (od strane čovjeka) na okoliš)

236-237
Fauna - skupni naziv za sve organizme životinjskog porijekla na nekom području
Efekt staklenika – pojava zagrijavanja Zemljine atmosfere pod utjecajem tzv. stakleničkih plinova, u prvom redu ugljičnog dioksida i vodene pare

(Degradacija - uništavanje, narušavanje kvalitete)
(Globalne promjene – promjene na globalnoj razini (na razini cijele planete Zemlje))

238-239
Biocidi – spojevi koji usmrćuju žive organizme
Bioakumulacija – akumulacija (nakupljanje) neke (ili nekih) tvari u živim organizmima
Fauna – skupni naziv za sve organizme životinjskog porijekla na nekom području
Flora – skupni naziv za sve organizme biljnog porijekla na nekom području
Endemi – organizmi (biološke vrste) koji su ograničeni na neki (uglavnom relativno mali) geografski prostor (npr. čovječja ribica, velebitska degenija, kockavica…)
Relikti – organizmi (biološke vrste) koji su evolucijski vrlo stari (uglavnom više stotina milijuna godina) i u tom su vremenu vrlo malo ili neznatno promijenjeni; relikti su vrlo često istovremeno i endemi

(Antropogeni uzroci – uzroci koji su pod utjecajem djelovanja čovjeka)

240-241
Crvene knjige – knjige koje sadrže podatke o zaštićenim biološkim vrstama i kategorizaciji njihove zaštite

(Nomadsko stočarenje – oblik stočarenja kod kojeg se stočari zajedno sa stokom sele s jednog područja na drugo u potrazi za kvalitetnijom ispašom) 
(Ekstenzivno stočarenje – oblik stočarenja kod kojeg se stoka relativno slobodno kreće po nekom većem području (nije ograđena))

242-243
Strogi rezervat – jedna od devet kategorija prostorne zaštite definiranih Zakonom o zaštiti prirode
Posebni rezervat - jedna od devet kategorija prostorne zaštite definiranih Zakonom o zaštiti prirode
(Zaštita in-situ – riječ „in-situ“ u doslovnom prijevodu (s latinskog) znači „na mjestu“ dok u kontekstu označava izvorno (uobičajeno) mjesto; u kontekstu zaštite bioloških vrsta i ekosustava označava njihovo očuvanje u prirodnom okruženju)

244-245
(Hidrografija – interdisciplinarna znanstvena disciplina utemeljena na hidrologiji (znanosti o vodama) i geografiji (zemljopisu))
(Svojte – slično izrazu vrste (biološke))
(Biocidi – spojevi koji usmrćuju žive organizme)

